Document ID: 31996R0539

ΚΑΝΟΝΙΣΜΟΣ (ΕΚ) αριθ. 539/96 ΤΟΥ ΣΥΜΒΟΥΛΙΟΥ της 25ης Μαρτίου 1996 για την τροποποίηση των κανονισμών (ΕΟΚ) αριθ. 1134/91, (ΕΟΚ) 4088/87 και (ΕΚ) 1981/94 όσον αφορά το δασμολογικό καθεστώς που εφαρμόζεται στις εισαγωγές στην Κοινότητα προϊόντων, καταγωγής Υπεριορδανίας και Ζώνης της Γάζας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι τα προϊόντα, καταγωγής Υπεριορδανίας και Ζώνης της Γάζας, απολαύουν προτιμησιακού καθεστώτος για την πρόσβαση στην αγορά της Κοινότητας βάσει του κανονισμού (ΕΟΚ) αριθ. 1134/91 (1) 7
ότι το καθεστώς αυτό προβλέπει την ελεύθερη πρόσβαση στην αγορά της Κοινότητας για τα βιομηχανικά προϊόντα, καθώς και προτιμησιακή μεταχείριση για ορισμένα γεωργικά προϊόντα 7
ότι, για να υποστηριχθεί η ειρηνευτική διαδικασία στη Μέση Ανατολή, επιβάλλεται να ενισχυθεί η βοήθεια της Κοινότητας με την εφαρμογή νέων μέτρων ικανών να ενθαρρύνουν τις εξαγωγές της Υπεριορδανίας και της Ζώνης της Γάζας και ότι, για το σκοπό αυτό, θα πρέπει να επεκταθεί το προτιμησιακό δασμολογικό καθεστώς στα κομμένα άνθη 7 ότι ενδείκνυται να τροποποιηθεί αναλόγως ο ανωτέρω κανονισμός 7
ότι, για να αποφευχθούν οι διαφορές μεταχείρισης, το δασμολογικό αυτό πλεονέκτημα πρέπει να υπαχθεί στους ίδιους όρους τιμών με εκείνους που έχουν καθιερωθεί στο πλαίσιο του προτιμησιακού καθεστώτος που εφαρμόζεται στα κομμένα άνθη, καταγωγής ορισμένων μεσογειακών χωρών, σύμφωνα με τον κανονισμό (ΕΟΚ) αριθ. 4088/87 (2) 7
ότι, για να καταστεί δυνατή η άμεση εφαρμογή της δασμολογικής ποσόστωσης για τα άνθη, είναι αναγκαίο να τροποποιηθεί ο κανονισμός (ΕΚ) αριθ. 1981/94 (3), όσον αφορά τις δασμολογικές ποσοστώσεις των εν λόγω προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1134/91 τροποποιείται ως εξής:
1. Στο άρθρο 3 παράγραφος 1, προστίθεται το ακόλουθο εδάφιο:
«Για τα κομμένα άνθη που υπάγονται στον κωδικό ΣΟ 0603 10, καταργούνται οι εισαγωγικοί δασμοί εντός των ορίων ετήσιας δασμολογικής ποσόστωσης 1 500 τόνων.»
2. Το άρθρο 4 αντικαθίσταται από το ακόλουθο κείμενο:
«Άρθρο 4:
Οι κανόνες καταγωγής που πρέπει να εφαρμόζονται είναι εκείνοι που καθορίζονται στον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (*).
(*) ΕΕ αριθ. L 253 της 11. 10. 1993, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1762/95 (ΕΕ αριθ. L 171 της 21. 7. 1995, σ. 8).»
Άρθρο 2
Ο κανονισμός (ΕΟΚ) αριθ. 4088/87 τροποποιείται ως εξής:
1. Ο τίτλος αντικαθίσταται από το ακόλουθο κείμενο:
«Κανονισμός (ΕΟΚ) αριθ. 4088/87 του Συμβουλίου, της 21ης Δεκεμβρίου 1987, για τον καθορισμό των όρων εφαρμογής των προτιμησιακών δασμών κατά την εισαγωγή ορισμένων προϊόντων ανθοκαλλιέργειας, καταγωγής Κύπρου, Ισραήλ, Ιορδανίας, Μαρόκου, Υπεριορδανίας και Ζώνης της Γάζας.»
2. Στο άρθρο 1, οι όροι «καταγωγής Κύπρου, Ισραήλ, Ιορδανίας, Μαρόκου» αντικαθίστανται από τους όρους «καταγωγής Κύπρου, Ισραήλ, Ιορδανίας, Μαρόκου, Υπεριορδανίας και Ζώνης της Γάζας».
3. Στο άρθρο 2 παράγραφος 4, προστίθεται το ακόλουθο εδάφιο:
«Οι διατάξεις αυτές εφαρμόζονται, τηρουμένων των αναλογιών, στην Υπεριορδανία και στη Ζώνη της Γάζας.»
Άρθρο 3
Ο κανονισμός (ΕΚ) αριθ. 1981/94 τροποποιείται ως εξής:
1. Στο άρθρο 3, πρώτο εδάφιο, μετά τους όρους «. . . και Μαρόκου . . .» προστίθενται οι όροι «. . . καθώς και Υπεριορδανίας και Ζώνης της Γάζας . . .».
2. Στο παράρτημα Χ:
- ο τίτλος διατυπώνεται ως εξής:
«ΥΠΕΡΙΟΡΔΑΝΙΑ ΚΑΙ ΖΩΝΗ ΤΗΣ ΓΑΖΑΣ»,
- ο πίνακας συπληρώνεται ως εξής:
ΘΕΣΗ ΠΗΝΑΚΑ
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Μαρτίου 1996.

Labels: 3
18
6